আব্দুল্লাহ ইয়ামিন আব্দুল গাইয়ুম
আব্দুল্লাহ ইয়ামিন আব্দুল গাইয়ুম (; জন্ম: ২১ মে, ১৯৫৯) মালদ্বীপ প্রজাতন্ত্রের ৬ষ্ঠ ও বর্তমান রাষ্ট্রপতির দায়িত্ব পালন করছেন। মালদ্বীপের আইনসভা পিপলস মজলিসে সংখ্যালঘিষ্ঠ দলের নেতা ছিলেন। ১৯৯৩ সাল থেকে অদ্যাবধি ধারাবাহিকভাবে চার মেয়াদে সংসদ সদস্যরূপে নির্বাচিত হয়ে আসছেন। তিনি মিমু ও বা প্রবালদ্বীপ সংসদীয় এলাকা থেকে প্রতিনিধিত্ব করছেন।
আব্দুল্লাহ ইয়ামিন আব্দুল গাইয়ুম
রাজনৈতিক জীবনের শুরুতে ইয়ামিন তাঁর জীবনের বড় একটি অংশ মাচ্চানগোলহি ওয়ার্ড এলাকায় কম্যুনিটি সংগঠক হিসেবে ব্যয় করেন। এ এলাকাতেই তিনি শৈশবকাল অতিবাহিত করেন। মাচ্চানগোলহি ওয়ার্ড প্রধান হিসেবে দায়িত্বপালনকালীন সময়ে তিনি জনপ্রিয় সাংস্কৃতিক অনুষ্ঠান আয়োজনে জেলাকে পরিচিতি ঘটান এবং কম্যুনিটিভিত্তিক বেসরকারী বিদ্যালয় আহমাদিয়াকে শিক্ষার সর্বোচ্চ মানে রূপান্তরের প্রয়াস চালিয়ে সফলকাম হন। এরপর তিনি পিপলস অ্যালায়েন্স (পিএ) নামের একটি রাজনৈতিক দল প্রতিষ্ঠায় সহায়তা করেন। পরবর্তীতে তিনি দল ত্যাগ করে ২০১০ সালে মালদ্বীপ প্রগ্রেসিভ পার্টিতে (পিপিএম) যোগদান করেন। দল গঠনের পর থেকেই তিনি পিপিএমের দলনেতা হিসেবে সংসদীয় দলের প্রধান হন। ১৭-১৯ জানুয়ারি, ২০১৩ তারিখে আয়োজিত পিপিএমের প্রথম কংগ্রেসের মাধ্যমে বর্তমানেও তিনি এ পদ ধারণ করে আছেন। ২০১৩ সালে অনুষ্ঠিত মালদ্বীপের সংসদীয় নির্বাচনে তিনি জয়যুক্ত হন।